turjo4nis/wikipedia-bn-dump-20250701 huggingface dataset:
ইয়োহান ফ্রিডরিশ মালিন

ইয়োহান ফ্রিডরিশ মালিন (আগস্ট ৮, ১৭৪৮ - নভেম্বর ১, ১৮০৪) একজন প্রখ্যাত জার্মান প্রকৃতিবিদ, উদ্ভিদবিদ, শম্বুকবিদ, উভচরবিদ এবং পতঙ্গবিদ।

শিক্ষাজীবন 

ইয়োহান ফ্রিডরিশ মালিন ১৭৪৮ সালে জার্মানির টুবিঙ্গেনে জন্মগ্রহণ করেন। তিনি ছিলেন ফিলিপ ফ্রিডরিশ মালিনের জ্যেষ্ঠ পুত্র। তার পিতার অধীনে টুবিঙেন বিশ্ববিদ্যালয় থেকে তিনি মেডিসিন বিষয়ে অধ্যয়ন করেন। ১৭৬৮ সালে তিনি এম. ডি. ডিগ্রী লাভ করেন। তার থিসিসের বিষয় ছিল Irritabilitatem vegetabilium, in singulis plantarum partibus exploratam ulterioribusque experimentis confirmatam.

কর্মজীবন 
১৭৬৯ সালে মালিন টুবিঙেন বিশ্ববিদ্যালয়ে মেডিসিন বিষয়ে সহযোগী অধ্যাপক হিসেবে যোগ দেন। ১৭৭৩ সালে তিনি গটিঙেন বিশ্ববিদ্যালয়ে দর্শনের অধ্যাপক ও মেডিসিন বিষয়ে সহযোগী অধ্যাপক হিসেবে যোগদান করেন। পরবর্তীতে ১৭৭৮ সালে তিনি বিশ্ববিদ্যালয়ের মেডিসিন, রসায়ন, উদ্ভিদবিদ্যা ও খনিজবিদ্যার অধ্যাপক হন। ১৮০৪ সালে গটিঙেনে তিনি মৃত্যুবরণ করেন।

মালিন তার কর্মজীবনে মেডিসিন, রসায়ন, উদ্ভিদবিদ্যা ও খনিজবিদ্যার উপর অসংখ্য পাঠ্যপুস্তক রচনা করেন। তিনি সিস্টেমা নেচারির ১৩তম সংস্করণ ১৭৮৮ সালে প্রকাশ করেন। প্রচুর নতুন প্রজাতির উভচর, সরীসৃপ ও পতঙ্গ তিনি আবিষ্কার করেন। তার নামে একটি উদ্ভিদের নাম রাখা হয়েছে Artemisia gmelinii।

প্রকাশনা 
 
 Allgemeine Geschichte der Gifte, দুই খণ্ড, ১৭৭৬/১৭৭৭
 Allgemeine Geschichte der Pflanzengifte, ১৭৭৭
 Allgemeine Geschichte der mineralischen Gifte, ১৭৭৭
 Einleitung in die Chemie, ১৭৮০
 Beyträge zur Geschichte des teutschen Bergbaus, ১৭৮৩
 Ueber die neuere Entdeckungen in der Lehre von der Luft, und deren Anwendung auf Arzneikunst, ১৭৮৪
 Grundsätze der technischen Chemie, ১৭৮৬
 Grundriß der Pharmazie, ১৭৯২
 Geschichte der Chemie, ১৭৯৯
 Allgemeine Geschichte der thierischen und mineralischen Gifte, ১৮০৬

তথ্যসূত্র

বহিঃসংযোগ 

 Gmelin's chemical genealogy
 Gmelin's math genealogy
 Global Ant Project -- World Ant Taxonomists
 ইয়োহান ফ্রিডরিশ মালিন রচিত গ্রন্থসমূহ, Internet Archive.

১৭৪৮-এ জন্ম
১৮০৪-এ মৃত্যু
জার্মান পতঙ্গবিজ্ঞানী
জার্মান উদ্ভিদবিজ্ঞানী
জার্মান প্রকৃতিবিজ্ঞানী
লেখক সংক্ষেপ সাথে উদ্ভিদবিজ্ঞানী
জার্মান পক্ষিবিজ্ঞানী
জার্মান প্রাণীবিদ্
জার্মান ছত্রাকবিদ
টেক্সানো কর্তৃপক্ষ
প্রকৃতিবিদ
Phycologists
Bryologists
Pteridologists
Teuthologists
পক্ষিবিজ্ঞানী
টুবিঙেন বিশ্ববিদ্যালয়ের প্রাক্তন শিক্ষার্থী
লেজ

লেজ প্রাণীদেহের সবচেয়ে পেছনের অঙ্গ। সাধারণভাবে লেজ বলতে প্রাণীদেহের সাথে সংযুক্ত একটি নমনীয় অভিক্ষেপ বা উপাঙ্গকে বোঝায় যা প্রাণীদেহের একেবারে পেছনে অবস্থিত। স্তন্যপায়ী, সরীসৃপ, পাখিদের দেহে লেজ মূলত স্যাক্রাম ও কক্কিক্সের একটি অংশ। লেজ যদিও প্রাথমিকভাবে মেরুদন্ডী প্রাণী একটি বৈশিষ্ট্য, বহু অমেরুদণ্ডী প্রাণী বিদ্যমান যাদের লেজ রয়েছে। বিছে, স্প্রিংটেইল, শামুক ও কয়েক প্রজাতির গুগলির দেহে লেজের মত অভিক্ষেপ রয়েছে। বাংলায় লেজের অনেকগুলো প্রতিশব্দঃ লাঙ্গুল, লেঙ্গুড়, পুচ্ছ ইত্যাদি।

ব্যবহার 
প্রাণীদের জীবনে লেজের গুরুত্ব অপরিসীম। মাছ এবং বেশিরভাগ জলজ প্রাণী তাদের চলাফেরার জন্য লেজের ওপর নির্ভরশীল। পাখিরা ওড়ার সময় ভারসাম্য ও দিক নির্ণয়ের জন্য লেজের ওপর পুরোপুরি নির্ভরশীল। ভূচর প্রাণীরা তাদের লেজ ব্যবহার করে মশা-মাছি তাড়ায়। কয়েক প্রজাতির প্রাণী ভারসাম্য রক্ষার জন্য লেজের উপর নির্ভরশীল, যেমন- বিড়াল, ক্যাঙ্গারু, কাঠঠোকরা ইত্যাদি। অপোসাম আর বহু প্রজাতির বানর ও হনুমানেরা লেজ ব্যবহার করে জিনিসপত্র ধরতে পারে, এমনকি এক ডাল থেকে আরেক ডালে স্বাচ্ছন্দ্যে চলাফেরা করতে পারে। এই বিশেষ ধরনের লেজকে বলে গ্রাহী লেজ। ব্যাঙের লেজ ও পাখা তাদের অপরিণত অবস্থায় থাকে কিন্তু এর বয়ঃপ্রাপ্ত হলে ওই লেজ লুপ্ত হয়ে যায়। যখন লেজ থাকে তখন তা স্থলে ও জলে চলাফেরায় সাহায্য করে। সব সরীসৃপের সুগঠিত লেজ থাকে।

সামাজিক যোগাযোগ এবং সংযোগের ক্ষেত্রেও লেজ বহুল ব্যবহৃত। কিছু প্রজাতির হরিণ লেজ উঁচিয়ে তাদের লেজের উজ্জ্বল নিম্নভাগ দেখিয়ে বিপদ সম্পর্কে দলের অন্য সদস্যদের সতর্ক করে দেয়। কুকুরজাতীয় প্রাণীদের লেজের গতিবিধি দেখে তাদের অনুভূতি ও অভিব্যক্তি সম্পর্কে ধারণা করা যায়। বিড়াল জাতীয় প্রাণীরাও লেজের মাধ্যমে তাদের অভিব্যক্তি প্রকাশ করতে পারে। পাখিদের সামাজিক যোগাযোগের ক্ষেত্রেও লেজ গুরুত্বপূর্ণ ভূমিকা পালন করে। বিশেষকরে পুরুষ পাখিরা প্রজনন মৌসুমে তাদের বাহারি লেজ নাচিয়ে স্ত্রী পাখিদের মনোরঞ্জনের চেষ্টা করে। বিড়ালগোত্রের প্রাণীরা তাদের লেজের মাধ্যমে সন্তানদের শিকার-বিষয়ক প্রাথমিক প্রশিক্ষণ দেয়। হাতির বাচ্চারা মায়ের লেজ ধরে ঘুরে বেড়ায়। কাঠবিড়াল যখন শীত ঋতুতে শীত অনুভব করে তখন তাদের ভারি লেজ কম্বলের কাজ করে। সতর্কতাসূচক সঙ্কেতের জন্য খরগোশরা তাদের লেজ ব্যবহার করে।

প্রাণীরা আত্মরক্ষার জন্যও লেজ ব্যবহার করে। বিছেরা তাদের লেজে সংরক্ষিত বিষের মাধ্যমে আত্মরক্ষা করে, কোন কোন সময় শিকারও ধরে। আক্রান্ত হলে ছোট চতুষ্পদ সরীসৃপেরা তাদের লেজ "খসিয়ে" শিকারীদের বিভ্রান্ত করে পালিয়ে যায়। খসে যাওয়া লেজ আবার গজায়, তবে গজানো লেজের রঙ বেশ গাঢ় হয়।

প্রবাদ ও বাগধারায় লেজ 
বাংলাতে লেজ বিষয়ক অসংখ্য প্রবাদ-প্রবচন ও বাগধারা প্রচলিত রয়েছে। যেমন- কুকুরের লেজ সোজা হয় না, বাঘের লেজে কান চুলকানো, লেজ গুটানো, লেজ কাটা, লেজ ধরে টানা ইত্যাদি।

প্রাণি শারীরস্থান
মানব অঙ্গসংস্থানবিদ্যা
প্রীতম আহমেদ

প্রীতম আহমেদ (জন্ম: ২৪ এপ্রিল) বাংলাদেশের একজন গীতিকার, সুরকার,গায়ক,অভিনেতা ও সমাজকর্মী। প্রীতম আহমেদ বর্তমানে ইংল্যান্ডে বসবাস করছেন  এবং ব্রিটিশ এবং হলিউড চলচ্চিত্রে নিয়মিত অবদানকারী। তিনি সম্প্রতি বিবিসির এ ভেরি ব্রিটিশ স্ক্যান্ডাল সিরিজে অভিনয় করেছেন। তিনি সংগীত চর্চার পাশাপাশি মানবাধিকার, সমাজ সংস্কার নিয়ে কাজ করেন এবং ২০১৩ সালে সংগঠিত শাহবাগ আন্দোলনের একজন সংগঠক। কেবল শাহবাগ আন্দোলনে যোগদানই নয়, তিনি এটি নিয়ে বেশ কিছু গান লিখেছেন এবং সেগুলোতে সুরারোপ করেছেন যা আন্দোলনকারীদের উজ্জীবিত করেছে।

প্রাথমিক জীবন 
প্রীতম আহমেদের জন্ম ২৪ এপ্রিল বাংলাদেশের ঢাকা শহরে। তিনি সরকারি সংগীত কলেজ থেকে নজরুল সংগীতে শিক্ষা লাভ করেন। নিউ ইয়র্ক গীটার একাডেমী থেকে স্প্যানিশ ফ্লেমিঙ্গো গীটারে পড়ালেখা করছেন, বর্তমানে ইংল্যান্ডের মিডলসেক্স বিশ্ববিদ্যালয়ে সংগীত বিষয়ে উচ্চশিক্ষা গ্রহণ করছেন।

গায়ক জীবন 
কিশোর বয়স থেকেই সংগীতের সাথে জড়িত প্রীতম আহমেদ কবীর সুমন, অজয় চক্রবর্তী, ওস্তাদ রাশীদ খান, বব ডিলান, বিবি কিং, স্টিভ র‌্যাভন প্রমুখ জীবনমুখী শিল্পীদের দ্বারা প্রভাবিত। ঢাকার সদরঘাটে কুপিয়ে হত্যা করা বিশ্বজিৎ, বাংলাদেশ-ভারতে সীমান্তে কাঁটাতারে ঝুলিয়ে রাখা ফেলানী, গাজীপুরে বাসের মধ্যে আগুনে পুড়িয়ে মারা মনির, দিল্লিতে বাসে গণ-ধর্ষণের শিকার দামিনী, পুরুলিয়ার 'ছেলে না মেয়ে' প্রশ্নে মেডিক্যাল টেস্টের মুখোমুখি হওয়া পিংকি প্রামাণিক প্রভৃতি রাজনৈতিক, সামাজিক, অর্থনৈতিক সম-সাময়িক ঘটনা নিয়ে তিনি প্রতিবাদী হয়ে ওঠেন এবং গান বাঁধেন। এ পর্যন্ত তার মোট ১২টি অ্যালবাম প্রকাশিত হয়েছে।

জনপ্রিয় গান

 বালিকা
 ভালবাসার মিছিলে এসো
 ভোট ফর ঠোঁট
 তুই কি আমার বন্ধু হবি
 ভাইয়া
 সংসার
 দহন
 শজারু
 রেড রোজ
 মানুষ
 নাস্তিক
 বিশ্বজিৎ
 কানসাট
 চলো পালাই
 কপি পেস্ট
 কার জন্য

কর্ম জীবন 
প্রীতম আহমেদ প্রথমে বাংলাদেশের বেসরকারি টেলিভিশন 'চ্যানেল আই'-এ অনুষ্ঠান নির্মাতা হিসাবে যোগ দেন এবং দীর্ঘদিন সেখানে কর্মরত ছিলেন; পরবর্তীতে তিনি নিজের একটি স্টুডিও কাম প্রোডাকশন কোম্পানি গঠন করেন এবং নাম দেন 'গানওয়ালা'। এছাড়াও তিনি অনলাইন পত্রিকা মিডিয়াটাইমস টোয়েন্টিফোর ডট কম-এর সম্পাদক হিসাবেও যুক্ত আছেন।

প্রীতম আহমেদ ব্যক্তি জীবনে লেখালেখির সাথেও যুক্ত আছেন; ২০১৫ সালের অমর একুশে বই মেলায় র‌্যামন পাবলিশার্স থেকে তার কবিতার বই 'জন্মদাগ' প্রকাশিত হয়েছে।

ব্যক্তিগত জীবন 
বর্তমানে প্রীতম ইংল্যান্ডে স্থায়ীভাবে বসবাস করছেন এবং ব্রিটিশ মূলধারার সিনেমায় নিয়মিত অভিনয় করছেন।

তথ্যসূত্র

বহিঃসংযোগ 
 ইউটিউব-এ প্রীতম আহমেদ।
 বাংলা মুভি ডাটাবেজ-এ প্রীতম আহমেদ।
 ডয়েস ভেল-কে দেয়া প্রীতম আহমেদের একটি সাক্ষাৎকার।
 'আমার কাছে প্রেমের সংজ্ঞা বিশ্বাস'  দৈনিক কালের কন্ঠ-কে দেয়া প্রীতম আহমেদের সাক্ষাৎকার।

১৯৭৬-এ জন্ম
জীবিত ব্যক্তি
লেজার ভিশনের শিল্পী
বাংলাদেশী সুরকার
বাংলাদেশী গায়ক
বাংলা ভাষার সঙ্গীতশিল্পী
ব্রিটিশ মুসলিম
বাংলাদেশী বংশোদ্ভূত ইংরেজ ব্যক্তি
২১শ শতাব্দীর বাংলাদেশী সঙ্গীতশিল্পী
ঢাকার ব্যক্তি
ঢাকার সঙ্গীতজ্ঞ
জন ল্যাথাম (পক্ষীবিদ)

জন ল্যাথাম (জুন ২৭, ১৭৪০ - ফেব্রুয়ারি ৪, ১৮৩৭) একজন ইংরেজ চিকিৎসক, প্রকৃতিবিদ ও লেখক। ১৭৪০ সালে দক্ষিণ-পূর্ব লন্ডনের এলথ্যামে জন্মগ্রহণ করেন। সেখানকার শল্যচিকিৎসক জন ল্যাথামের (মৃত্যু, ১৭৮৮) জ্যেষ্ঠ পুত্র ছিলেন তিনি। তার মাতা ছিলেন ইয়র্কশায়ারের মেয়ে।

সংক্ষিপ্ত জীবনী 

ল্যাথামকে বলা হয় অস্ট্রেলিয়ান পক্ষীবিজ্ঞানের জনক। অষ্টাদশ শতকের শেষ দুই দশকে অস্ট্রেলিয়া থেকে যে সমস্ত পাখির নমুনা ইংল্যান্ডে এসে পৌঁছেছিল, ল্যাথাম প্রায় সবগুলো বিশ্লেষণ করে দেখেন এবং তাদের অনেকগুলোর নামকরণ করেন। এমু, হলদেঝুঁটি কাকাতুয়া, লায়ারবার্ড, যুথ বাবুই, নীলটুনি, অস্ট্রেলিয়ার ছাতারে , হায়াসিন্থ ম্যাকাও ইত্যাদি বহু পাখির নামকরণ তারই অবদান। কেন্টের ডাটফোর্ডে তিনি চিকিৎসক হিসেবে কর্মজীবন শুরু করেন। সেখানে তিনি প্রথমবারের মত ডার্টফোর্ড ফুটকি শনাক্ত করেন। ১৭৯৬ সালে তিনি অবসর গ্রহণ করেন ও হ্যাম্পশায়ারে স্থায়ী হন। তার প্রধান সৃষ্টিকর্মের অন্যতম হচ্ছে A General Synopsis of Birds (১৭৮১–১৮০১) এবং General History of Birds (১৮২১–১৮২৮)।

পক্ষীবিদ্যা বিষয়ে ল্যাথামের প্রথম সৃষ্টি A General Synopsis of Birds-তে মোট ১০৬টি চিত্রের সন্নিবেশ ঘটিয়েছিলেন তিনি। সবগুলো চিত্রই ছিল তার আঁকা। বিভিন্ন সংগ্রহ ও জাদুঘর থেকে তিনি যে সমস্ত নতুন প্রজাতি শনাক্ত করেছিলেন, প্রায় তার সবগুলোই তিনি এ গ্রন্থে বর্ণনা করেন। জর্জ-লুই ল্যক্লের, কোঁত দ্য বুফোঁর মত তিনিও প্রজাতিসমূহের নামের উপর বেশি জোর দেন নি। পরবর্তীতে ল্যাথাম উপলব্ধি করেন যে শুধুমাত্র লিনিয়াসের দ্বিপদ নামকরণ পদ্ধতির ব্যবহার প্রজাতি তাকে নতুন বৈজ্ঞানিক নামকরণের সম্মান এনে দেবে। সেকারণে ১৭৯০ সালে তিনি Index Ornithologicus প্রকাশ করেন এবং তার পূর্বে বর্ণিত প্রজাতিসমূহের সঠিক বৈজ্ঞানিক নাম গ্রন্থটিতে উল্লেখ করেন। দুর্ভাগ্যবশত তার আগেই ইয়োহান ফ্রিডরিশ মালিন লিনিয়াসের Systema Naturæর নিজস্ব সংস্করণ রচনা করেন এবং সেখানে ল্যাথাম বর্ণিত প্রজাতিসমূহের নামকরণ করে ফেলেন। সেজন্য সেসব প্রজাতির বৈজ্ঞানিক নামের ক্ষেত্রে মালিন প্রদত্ত নামগুলোই বেশি প্রাধান্য পায়।

তথ্যসূত্র

গ্রন্থপঞ্জি 
 John Latham, Index Ornithologicus, Sive Systema Ornithologiae: Complectens Avium Divisionem In Classes, Ordines, Genera, Species, Ipsarumque Varietates: Adjectis Synonymis, Locis, Dexdriptionibus, &c, Volume 2, Publisher Leigh Et Sotheby, 1790. (At Google books)
 John Latham, A general history of birds, Volume 1, Publisher Jacob and Johnson, for the author, 1821. (At Google books)

বহিঃসংযোগ 
 View works by John Latham online at the Biodiversity Heritage Library.

১৭৪০-এ জন্ম
১৮৩৭-এ মৃত্যু
ব্রিটিশ পক্ষিবিজ্ঞানী
বৈজ্ঞানিক অঙ্কনশিল্পী
ব্রিটিশ অঙ্কনশিল্পী
লন্ডনের লেলিন সোসাইটির সদস্য
রয়েল সুইডিশ অ্যাকাডেমি অফ সায়েন্সেসের সদস্য
টেক্সানো কর্তৃপক্ষ
ডাটফোর্টের মানুষ
ব্রিটিশ পাখি শিল্পী
পক্ষিবিজ্ঞানী
রয়েল সোসাইটির সভ্য
ইংরেজ পক্ষিবিজ্ঞানী
রয়েল সুয়েডীয় বিজ্ঞান অ্যাকাডেমির সদস্য
ইংরেজ প্রকৃতিবিদ
কালাপাশ চুটকি

কালাপাশ চুটকি (বৈজ্ঞানিক নাম: Muscicapa fuliginosa) () বা ঝুলরঙাচটক Muscicapidae (মাসসিকাপিডি) গোত্র বা পরিবারের অন্তর্গত Muscicapa (মাসসিকাপা) গণের এক প্রজাতির ছোট বৃক্ষচারী পাখি। কালাপাশ চুটকির বৈজ্ঞানিক নামের অর্থ সাইবেরিয়ার চুটকি (ল্যাটিন musca = মাছি, capere = দখল করা, sibiricus = সাইবেরিয়ার)। সারা পৃথিবীতে এক বিশাল এলাকা জুড়ে এদের আবাস, প্রায় ৩০ লাখ বর্গ কিলোমিটার। বিগত কয়েক দশক ধরে এদের সংখ্যা বাড়েও নি আবার আশঙ্কাজনক পর্যায়ে চলে যায় নি। সেকারণে আই. ইউ. সি. এন. এই প্রজাতিটিকে Least Concern বা ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত নয়।

প্রাপ্তিস্থান 
শীতকালে উত্তর-পূর্ব ভারত, বাংলাদেশ, ভুটান, মিয়ানমার, জাপান, দক্ষিণ চীন, তিব্বত ও দক্ষিণ-পূর্ব এশিয়ার অনেক দেশে কালাপাশ চুটকি দেখা যায়।

বিবরণ 
 
দেহের দৈর্ঘ্য ১৩-১৪ সেন্টিমিটার। প্রাপ্তবয়স্ক পাখির শরীরের পেছনের অংশ ধূসর-বাদামি রঙের হতে পারে। পেটের মাঝে সাদা দাগ থাকে। ঠোঁট কালো রঙের ও চওড়া। চোখ বড়, কালচে-বাদামি এবং চোখের রঙ ধূসর। পায়ের পাতা ও নখ কালো। অপ্রাপ্তবয়স্ক পাখির দেহ একটু ভিন্ন ধরনের। রঙ বাদামি, বুক ও বগলে কালচে রঙের ছাপ থাকতে পারে।

খাদ্যাভাস 
উড়ন্ত ছোট পোকা শিকার করে খায় এরা। অন্ধকারেও এরা পোকা ধরে খেতে পারে। কোমল সুরে সি-সি করে ডাকে কোন কোন সময়।

স্বভাব 
কালাপাশ চুটকি সাধারণত নাতিশীতোষ্ণ অঞ্চলে থাকে, এছাড়া আলপ্স পাহাড়, বনের ধার, ওক বনেও থাকে কোন কোন সময়। বড় পত্রবহুল জঙ্গল এদের প্রিয়। শীতকালে সমতল ভূমিতে আসে। শীতে একাকী থাকতে পারে।

প্রজনন 
মাকড়সার জাল ও শেওলা দিয়ে সাধারনত মে-জুলাই মাসে গাছের ডালে বাসা করে। বাসা দেখতে অনেকটা বাটি আকৃতির। সংখ্যায় তিন-চারটি ডিম পারে এরা যা সবুজ রঙের। যখন মেয়ে পাখি একা ডিমে তা দেয় তখন ছেলে পাখি খাবার সন্ধান করে। ছেলে ও মেয়ে পাখির চেহারা একই রকম।

তথ্যসূত্র

গ্রন্থপঞ্জি 
 Brazil, Mark A. (1991) The Birds of Japan, Christopher Helm, London.
 Kennedy, Robert S.; Gonzales, Pedro C.; Dickinson, Edward C.; Miranda, Hector C. & Fisher, Timothy H. (2000) A Guide to the Birds of the Philippines, Oxford University Press, Oxford.
 Lee, Woo-Shin, Koo, Tae-Hoe & Park, Jin-Young (2000) A Field Guide to the Birds of Korea, LG Evergreen Foundation, Seoul.
 MacKinnon, John & Phillipps, Karen (2000) A Field Guide to the Birds of China. Oxford University Press, Oxford.
 Robson, Craig (2002) A Field Guide to the Birds of South-East Asia. New Holland, London.

বহিঃসংযোগ 

 Oriental Bird Images: Dark-sided Flycatcher 

পরিযায়ী পাখি
এশিয়ার পাখি
বাংলাদেশের পাখি
ভারতের পাখি
পাকিস্তানের পাখি
উত্তর-পূর্ব ভারতের পাখি
নেপালের পাখি
আফগানিস্তানের পাখি
মিয়ানমারের পাখি
থাইল্যান্ডের পাখি
কম্বোডিয়ার পাখি
লাওসের পাখি
ভিয়েতনামের পাখি
মালয়েশিয়ার পাখি
সিঙ্গাপুরের পাখি
ইন্দোনেশিয়ার পাখি
ব্রুনাইয়ের পাখি
ফিলিপাইনের পাখি
চীনের পাখি
জাপানের পাখি
দক্ষিণ কোরিয়ার পাখি
উত্তর কোরিয়ার পাখি
রাশিয়ার পাখি
কাজাখস্তানের পাখি
মার্কিন যুুক্তরাষ্ট্রের পাখি
মাসসিকাপা
১৭৮৯-এ বর্ণিত পাখি
মঙ্গোলিয়ার পাখি
ইয়োহান ফ্রিডরিশ মালিন কর্তৃক নামকরণকৃত ট্যাক্সা
সফটওয়্যার স্বাধীনতা দিবস

সফটওয়্যার স্বাধীনতা দিবস (, শব্দ সংক্ষেপ:SFD) সারা বিশ্বব্যাপী মুক্ত সফটওয়্যার নিয়ে বাৎসরিক ভাবে উদ্‌যাপন করা হয় এমন একটি দিন। বিশ্বব্যাপী মুক্ত সফটওয়্যার ব্যবহার ও প্রচার-উৎসাহ বাড়ানোর জন্যই দিনটি পালন করা হয়।

ইতিহাস 
২০০৪ সাল থেকে প্রথম পালন করা হয় এদিনটি। ২০০৪ সালের ২৮ আগস্ট ১২ টি দলের অংশগ্রহণে প্রথম উদ্‌যাপন করা হয় দিনটি। ২০১০ সালে ১০০র বেশি দলের অংশগ্রহণে পালন করা হয় দিনটি  ২০০৬ সাল থেকে প্রতি বছরের সেপ্টেম্বর মাসের তৃতীয় শনিবার পালন করা হয় দিনটি।

তথ্যসূত্র

বহিঃসংযোগ 
 সফটওয়্যার স্বাধীনতা দিবস
 আন্তর্জাতীক সফটওয়্যার স্বাধীনতা

মেধা সম্পদ সক্রিয়তাবাদ
সেপ্টেম্বর উদ্‌যাপন
ধর্মনিরপেক্ষ ছুটির দিন
শনিবারের উদ্‌যাপন
আন্তর্জাতিক উদ্‌যাপন
অনানুষ্ঠানিক উদ্‌যাপন
২০০৪-এ প্রতিষ্ঠিত পুনরাবৃত্ত ঘটনা
দেশী সজারু

দেশী সজারু বা ভারতীয় সজারু বা ঝুঁটিধর সজারু (; বৈজ্ঞানিক নাম: Hystrix indica) তীক্ষ্ণ দন্তবিশিষ্ট ইঁদুরজাতীয় প্রাণী হিসেবে হিস্ট্রিসিডে পরিবারভূক্ত সদস্য। কখনো কখনো এটিকে তীক্ষ্ণ দন্তবিশিষ্ট ইঁদুর হিসেবে গণ্য করা হয়। মূলতঃ দক্ষিণ এশিয়ার বাংলাদেশ, ভারত, পাকিস্তান, নেপাল, শ্রীলঙ্কা; পশ্চিম ও মধ্য এশিয়াসহ আফগানিস্তান, তুর্কমেনিস্তান, চীন এবং মধ্যপ্রাচ্যের দেশসমূহে এজাতীয় সজারুকে দেখতে পাওয়া যায়। পাহাড়-পর্বত, উষ্ণমণ্ডলীয় এবং নাতিষীতোষ্ণমণ্ডলীয় এলাকার সমতলভূমি ও সংশ্লিষ্ট বনাঞ্চলে দেশী সজারুকে দেখা যায়। হিমালয় পবর্তমালার ২,৪০০ মিটার উচ্চতায়ও দেশী সজারুর সন্ধান পাওয়া গেছে।

বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।

বৈশিষ্ট্য 
বৃহৎ ইঁদুরজাতীয় প্রাণী হিসেবে দেশী সজারুর দেহ ০.৯ মিটার (৩ ফুট) বা তদূর্ধ্ব হতে পারে এবং দৈহিক ওজন ১৪.৫ কিলোগ্রাম (৩২ পাউন্ড) হয়ে থাকে। দেহের বহিরাবরণের পশমগুলো মোটা। এতে কয়েক স্তরবিশিষ্ট শক্তিশালী, ধারালো ও তীক্ষ্ণ ধরনের কাঁটা রয়েছে। দীর্ঘতম কাঁটাটি কাঁধের দিকে জন্মায় যা প্রাণীর দেহের এক-তৃতীয়াংশ হয়। এর লেজও ছোট কাঁটার আবরণে পূর্ণ যা আত্মরক্ষার্থে ব্যবহার করে ও বিচ্ছুরণ ঘটায়। এর বিস্তৃত পা এবং লম্বা থাবা রয়েছে। যখন দেশী সজারু আক্রমণের শিকার হয় তখন তার দেহস্থিত কাঁটাগুলো সক্রিয় হয় ও লেজ থেকে খসে গিয়ে শিকারের দিকে বিচ্ছুরিত করে শিকারীকে দূরে সরাতে বাধ্য করে। যদি কোন কারণে এই বিষাক্ত কাঁটা শিকারীর গায়ে বিদ্ধ হয়, তাহলে মৃত্যু কিংবা গুরুতর আহত হবার ঘটনা ঘটতে পারে।

গড়পড়তা স্ত্রীজাতীয় দেশী সজারুর যৌবনপ্রাপ্তি ঘটে ২৫ মাস বয়সে। এর বিপরীতে পুরুষ প্রজাতিটির সময় লাগে প্রায় ২৯ মাস। নিশাচর প্রাণী হিসেবে দেশী সজারু মাটির নিচে আশ্রয় নেয়। স্ত্রী সজারুটি ২১০ দিন সময় পর্যন্ত গর্ভধারন করে। বছরে এরা ১ থেকে সর্বোচ্চ ৪টি শাবক প্রসব করে।

খাদ্যাভ্যাস 
নিরামিষভোজী জীব হিসেবে এটি পাতা, ঘাস, ছোট ছোট গাছপালা খেয়ে জীবনধারন করে। গায়ের রঙ কালো প্রকৃতির হয়। মাটিতে গর্ত খুঁড়ে বাসস্থানের উপযোগী পরিবেশ গড়ে। এদের জীবনকালের সঠিক সময়কাল পাওয়া যায়নি। খাবার সংগ্রহের জন্য এরা বিভিন্ন ধরনের গাছপালার পাশাপাশি ফলমূল, শস্য, গাছের শিকড় পর্যন্ত এরা খেয়ে ফেলে। ভারতের কিছু অংশে কৃষকের উৎপাদিত ফসল খেয়ে অনিষ্টকারী প্রাণী হিসেবে এরা পরিচিতি পেয়েছে।

জিম করবেট এবং কেনেথ এন্ডারসনের ন্যায় অনেক প্রকৃতিবিদ তাদের বিবরণীতে উল্লেখ করেছেন যে, অনেক বাঘ-চিতাবাঘ সজারুদের সাথে যুদ্ধ করে পরাস্ত ও আঘাতপ্রাপ্ত হয়েই মূলতঃ মানুষখেকো প্রাণীতে পরিণত হয়েছে। এর মাধ্যমেই দেশী সজারুদের আত্মরক্ষা ও বন্য পরিবেশে শিকারী প্রাণীদের সাথে তাদের সক্ষমতা বোঝা যায়। পরীক্ষা-নিরীক্ষান্তে ধরা পড়ে যে, কর্ণাটকের দক্ষিণে গুম্মালপুরের চিতাবাঘটির ডান পায়ে দুইটি বিষাক্ত সজারু কাঁটা ফুঁটেছিল। এর ফলশ্রুতিতেই চিতাবাঘটি খেপাটে হয়ে ১৯৫৪ সালে ৪২ জন গ্রামবাসীকে হত্যা করেছিল।

তথ্যসূত্র 

সজারু, ভারত
সজারু, ভারত
সজারু, ভারত
সজারু, ভারত
বাংলাদেশের স্তন্যপায়ী
১৭৯২-এ বর্ণিত স্তন্যপায়ী
আজারবাইজানের স্তন্যপায়ী
রবার্ট কের (লেখক) কর্তৃক নামকরণকৃত ট্যাক্সা
সিগমা-ডিপি-১

সিগমা ডিপি ১ উচ্চ-ক্ষমতা সম্পন্ন কম্প্যাক্ট ডিজিটাল ক্যামেরা। জাপানের লেন্স নির্মাতা হিসেবে পরিচিত সিগমা কর্পোরেশন এই ক্যামেরাটি নির্মাণ করে। ক্যামেরাটিতে ১৪ মেগাপিক্সেল ফোভিওন এক্স ৩ সেন্সর (২৬৫২ x ১৭৬৮ x৩ স্তর), ১৬.৬ মিমি এফ ৪.০ লেন্স (২৮ মিমি), একটি ২.৫" এলসিডি এবং পপ-আপ ফ্ল্যাশ রয়েছে। ডিজিটাল এসএলআর ব্যতীত এটাই প্রথম কম্প্যাক্ট কামেরা যাতে এপিএস-সি আকৃতির সেন্সর ব্যবহার করা হয়েছে। সিগমা দাবী করে এই সেন্সর ব্যবহার করার কারণে ছোট্ট আকৃতির পকেট ক্যামেরাতেও ডিজিটাল এসএলআর মানের ছবি তোলা সম্ভব হবে।

ক্যামেরাটি প্রথম ২০০৬ সালের ২৬ সেপ্টেম্বর ঘোষণা করা হলেও উৎপাদন সংক্রান্ত সমস্যা থাকায় ক্যামেরাটি বাজারজাত হয় ২০০৮ সালে। পরবর্তীতে ২০০৯ সালে সিগমা ডিপি ২ নামে আরেকটি ক্যামেরা বের করার ঘোষণা দেয় প্রতিষ্ঠানটি। তবে এই ক্যামেরায় অন্য লেন্স ব্যবহার করা হয় এবং দুইটি ক্যামেরাই পাশাপাশি বিক্রয় করতে থাকে সিগমা। ২০০৯ সালের ১৭ নভেম্বর ডিপি ১এস নামে আরো উন্নত একটি সংস্করণের ঘোষণা দেয়া হয়।

বিশ্লেষণ 
কম্প্যাক্ট দেহে বিশাল সেন্সর ব্যবহার করায়, আইএসও ১০০ তে অত্যন্ত এই শ্রেণির ক্যামেরার মধ্যে সবচেয়ে সেরা এবং কম্প্যাক্ট ক্যামেরা হিসেবে সবচেয়ে ভালো মানের ছবি ইত্যাদি উদ্ভাবনের জন্য ক্যামেরাটি সকলের কাছে প্রশংসা পায়। দিনের আলোয় প্রাকৃতিক দৃশ্য এবং আর্কিটেকচারাল স্থিরচিত্রের ক্ষেত্রে ক্যামেরাটিকে ডিজিটাল এসএলআর সমমান বলে উল্লেখ করা হলেও স্বল্প আলোয় বাজে পারফরমেন্স এবং ধীর গতির কারণে সমালোচিত হয়। বিশ্লেষণের শেষে ক্যামেরাটি সম্পর্কে বলা হয়ে, "দারুণ একটি কনসেপ্ট কিন্তু আরো কাজ করতে হবে।" ক্যামেরাটির ইউজার ইন্টারফেসটিও সমালোচনার শিকার হয়।

উন্নয়ন 
২০১২ সালের ফেব্রুয়ারি মাসে সিগমা ডিপি ১ এবং ডিপি ২ উভয় সংস্করণের হালনাগাদ বের করার ঘোষণা দেয়। নতুন সংস্করণ গুলোর নামের শেষে প্রকৌশলী এবং স্থিরচিত্রগ্রাহক ফোভিওন মেরিল (১৯৪৯-২০০৮) এর স্মৃতিতে মেরিল যুক্তি করে ডিপি ১ মেরিল এবং ডিপি ২ মেরিল নামকরণ করা হয়। নতুন সংস্করণে ৪৬ মেগাপিক্সেল ফোভিওন সেন্সর ব্যবহার করায় ছবির মান আরো উন্নত হয়েছে।

আরও দেখুন 
 Sigma DP2
 Sigma SD9
 Sigma SD10
 Sigma SD14
 Sony DSC-R1
 Micro 4/3

তথ্যসূত্র 

 Sigma Corp. DP1 Special Site (2007).

বহিঃসংযোগ 

 Reviews: DPreview; Imaging-Resource   Rytterfalk,   Testieb
 Review of the DP1 camera

ডিপি ১
উইলিয়াম টমাস ব্লানফোর্ড

উইলিয়াম টমাস ব্লানফোর্ড (৭ অক্টোবর, ১৮৩২-২৩ জুন, ১৯০৫) একজন ইংরেজ প্রকৃতিবিদ ও ভূতত্ত্ববিদ। ভারতীয় উপমহাদেশে প্রাণিবিদ্যার বাইবেলখ্যাত The Fauna of British India, Including Ceylon and Burma-এর অন্যতম প্রধান সম্পাদক ছিলেন তিনি।

জীবনী 
ব্লানফোর্ড ১৮৩২ সালে লন্ডনে জন্মগ্রহণ করেন। ব্রাইটন ও প্যারিসে তিনি পারিবারিক বিদ্যালয়ে শিক্ষা গ্রহণ করেন। প্রথম দিকে তিনি ব্যবসা-বাণিজ্যে কর্মজীবন শুরু করার চেষ্টা করেন। ১৮৫১ সালে দেশে ফিরে তিনি রয়েল স্কুল অফ মাইনসে ভর্তি হন। ১৮৫৪ সালে ব্লানফোর্ড ও তার ভাই হেনরি ফ্রান্সিস ব্লানফোর্ড জিওলজিক্যাল সার্ভে অফ ইন্ডিয়ায় যোগ দেন। দীর্ঘ সাতাশ বছর সেখানে কাজ করার পর ১৮৮২ সালে তিনি অবসর গ্রহণ করেন। অবসর গ্রহণের পর তিনি The Fauna of British India, Including Ceylon and Burma সম্পাদনার কাজ হাতে নেন।

ব্লানফোর্ডের সম্মানে রাখা শ্রেণী ও প্রজাতির নাম 

উইলিয়াম টমাস ব্লানফোর্ডের নামে যে সমস্ত শ্রেণীর নাম রাখা হয়েছে সেখুলো হল:

 ব্লানফোর্ডিয়া (A. Adams, 1863): মলাস্কের একটি গণ
 ব্লানফোর্ডের খাটোহাঁটু তুলিকা (Calandrella blanfordi, Shelley, 1902)
 Draco blanfordii (Boulenger, 1885)
 Acanthodactylus blanfordii (Boulenger, 1918) - Blanford's Fringe-fingered Lizard
 Psammophilus blanfordanus (Stoliczka, 1871) - Blanford's Rock Agama
 Leptotyphlops blanfordii (Boulenger, 1890) - ব্লানফোর্ডের কেঁচো সাপ
 ব্লানফোর্ডের খেঁকশিয়াল (Vulpes cana, Blanford, 1877)

প্রকাশিত গ্রন্থসমূহ 

 ১৮৮৯: A manual of the geology of India - দ্বিতীয় খণ্ড - অন্যান্য লেখকঃ হেনরি বেনেডিক্ট মেডিকট, ভ্যালেন্টাইন বল, ফ্রেডরিক রিচার্ড ম্যালেট
 ১৮৮৮: স্তন্যপায়ী
 ১৮৮৯: পাখি - প্রথম খণ্ড - ইউজিন উইলিয়াম ওটসের সাথে
 ১৮৮৯: পাখি - দ্বিতীয় খণ্ড - ইউজিন উইলিয়াম ওটসের সাথে
 ১৮৮৯: পাখি - তৃতীয় খণ্ড - ইউজিন উইলিয়াম ওটসের সাথে
 ১৮৮৯: পাখি - চতুর্থ খণ্ড - ইউজিন উইলিয়াম ওটসের সাথে
 ১৮৮৯: The Fauna of British India, Including Ceylon and Burma. Birds, প্রথম খণ্ড ইউজিন উইলিয়াম ওটসের সাথে
 ১৮৮৯: The Fauna of British India, Including Ceylon and Burma. Birds, দ্বিতীয় খণ্ড ইউজিন উইলিয়াম ওটসের সাথে
 ১৮৮৯: The Fauna of British India, Including Ceylon and Burma. Birds, তৃতীয় খণ্ড ইউজিন উইলিয়াম ওটসের সাথে
 Blanford W. T. & Godwin-Austen H. H. 1908: Mollusca. Testacellidae and Zonitidae. The Fauna of British India, Including Ceylon and Burma.
 ১৯২২: Birds - volume 1 - অ্যাডওয়ার্ড চার্লস স্টুয়ার্ট বাকের ও ইউজিন উইলিয়াম ওটসের সাথে।

তথ্যসূত্র

বহিঃসংযোগ 

 portrait and obituary
 Chrono-Biographical Sketch: William T. Blanford 
 Eastern Persia: An account of the Journeys of the Persian Boundary Commission

১৮৩২-এ জন্ম
১৯০৫-এ মৃত্যু
ইম্পেরিয়াল কলেজ লন্ডনের প্রাক্তন শিক্ষার্থী
রয়েল পদক বিজয়ী
ওয়ালএস্টোন পদক বিজয়ী
ব্রিটিশ ভারতের প্রকৃতিবিদ
প্রকৃতিবিদ
পক্ষিবিজ্ঞানী
রয়েল সোসাইটির সভ্য
এশিয়াটিক সোসাইটির সভাপতি
সোনাদিয়া দ্বীপ

সোনাদিয়া দ্বীপ বাংলাদেশের কক্সবাজার জেলার মহেশখালী উপজেলার অর্ন্তগত কুতুবজোম ইউনিয়নে অবস্থিত একটি দ্বীপ। এটি জীববৈচিত্রের দ্বীপ নামেও পরিচিতি এবং এ দ্বীপ প্রাকৃতিক সৌন্দর্য পিপাসুদের জন্য অন্যতম পর্যটন স্থান। চারদিকে গভীর সমুদ্রের সাগরের ঢেউ সমৃদ্ধ এটি মূলত প্যারাদ্বীপ নামে পরিচিতি।

বর্ণনা 
অপরূপ সৌন্দর্যের আধার এ দ্বীপ কক্সবাজার শহর থেকে ৭ কিলোমিটার উত্তর পশ্চিমের দূরে সাগর গর্ভে অবস্থিত। দ্বীপটির আয়তন প্রায় ৯ বর্গকিলোমিটার। তিন দিকে সমুদ্র সৈকত,সাগর লতায় ঢাকা বালিয়াড়ি, কেয়া- নিশিন্দার ঝোপ, ছোট-বড় খাল বিশিষ্ট প্যারাবন। বিচিত্র প্রজাতির জলচর পাখি দ্বীপটিকে করেছে অনন্য বৈশিষ্ট্য মণ্ডিত। এটি মহেশখালী কেনেল দ্বারা কক্সবাজারের মূল ভূখণ্ড থেকে বিছিন্ন হয়েছে।

এর এটি দেশের প্রধান শুটকি মাছ উৎপাদন কেন্দ্র। এখানকার ম্যানগ্রোভ বন এবং উপকূলীয় বনভূমি, সাগরে গাঢ় নীল পানি, কেয়া বন, লাল কাঁকড়া, বিভিন্ন প্রকারের সামুদ্রিক পাখি পর্যটকদের মনে দোলা দেয়। এই দ্বীপটি বাংলাদেশের গভীর সমুদ্র বন্দর তৈরির জন্য নির্বাচিত হয়েছে।

বিভিন্ন প্রতিষ্ঠান 
এই দ্বীপে ২টি মসজিদ, ১টি প্রাথমিক বিদ্যালয়, ১টি সাইক্লোন সেন্টার, আনুমানিক ১২টি গভীর নলকূপ ও ১ টি বেসরকারি বিদ্যালয় রয়েছে।

তথ্যসূত্র

বহিঃসংযোগ 
 অফিশিয়াল ওয়েবসাইট

বাংলাদেশের দ্বীপ
কক্সবাজার জেলা
বাংলাদেশের জনবসতিহীন দ্বীপ
বঙ্গোপসাগরের দ্বীপ
ক্যাকাটুয়া

ক্যাকাটুয়া (Cacatuidae) কাকাতুয়া গোত্রের অন্তর্গত একটি গণ। মোট এগারটি প্রজাতি এ গণের অন্তর্গত। এসব প্রজাতি উত্তরে ফিলিপাইন থেকে দক্ষিণে অস্ট্রেলিয়া পর্যন্ত এবং পশ্চিমে ওয়ালাসিয়া থেকে পূর্বে সলোমন দ্বীপপুঞ্জ পর্যন্ত বিস্তৃত। এসব প্রজাতির দেহ প্রধানত সাদা ;কয়েকটি প্রজাতির দেহে গোলাপি ও হলুদ আভা থাকে। এদের চওড়া ঝুঁটি দেখা যায়। উপগণ ক্যাকাটুয়ার ঠোঁট কালো কিন্তু উপগণ লিকমেটিসের ঠোঁট ফ্যাকাসে। বর্তমানে এ গণের অন্তর্গত অধিকাংশ প্রজাতিই বিপদগ্রস্ত বলে বিবেচিত।

প্রজাতিসমূহ 
গণ ক্যাকাটুয়া
 উপগণ ক্যাকাটুয়া – প্রকৃত সাদা কাকাতুয়া
 হলুদঝুঁটি কাকাতুয়া (ছোট সালফারঝুঁটি কাকাতুয়া নামেও পরিচিত), Cacatua (Cacatua) sulphurea (Gmelin, 1788)
 সালফারঝুঁটি কাকাতুয়া, Cacatua (Cacatua) galerita (Latham, 1790)
 নীলচক্ষু কাকাতুয়া, Cacatua (Cacatua) ophthalmica Sclater, 1864
 শ্বেত কাকাতুয়া, (ছত্রি কাকাতুয়া নামেও পরিচিত) Cacatua (Cacatua) alba (Müller, 1776)
 স্যামনঝুঁটি কাকাতুয়া, (মালাক্কার কাকাতুয়া নামেও পরিচিত) Cacatua (Cacatua) moluccensis (Gmelin, 1788)
 উপগণ লিকমেটিস – কোরেলা
 লম্বাঠুঁটি কোরেলা, Cacatua (Licmetis) tenuirostris (Kuhl, 1820)
 পশ্চিমের কোরেলা, Cacatua (Licmetis) pastinator (Gould, 1841)
 ছোট কোরেলা, Cacatua (Licmetis) sanguinea Gould, 1843
 গফিনের কোরেলা, Cacatua (Licmetis) goffiniana Roselaar and Michels, 2004
 সলোমনের কাকাতুয়া, Cacatua (Licmetis) ducorpsii Pucheran, 1853
 লালপায়ু কাকাতুয়া, (ফিলিপাইনের কাকাতুয়া নামেও পরিচিত) Cacatua (Licmetis) haematuropygia (Müller, 1776)

তথ্যসূত্র 

কাকাতুয়া
কথাবলা পাখি
পাখির গণ